**Սպիրոս Լացիս** (հուն․՝ Σπύρος Λάτσης, հունվարի 1, 1946(1946-01-01), Աթենք, Հունաստան), հույն գործարար։ 1999 թվականից Սպիրոսը ղեկավարում է Լացիս ընտանիքի ունեցվածքը։ Հայրը՝ նավատեր Յանիս Լացիսը, մահացել է 2003 թվականին։

Ըստ *Forbes ամսագրի՝* 2018 թվականի տվյալներով Սպիրոս Լացիսը աշխարհի միլիարդատերերի ցանկում զբաղեցնում է 729-րդ տեղը։ Լացիսների ընտանիքի կարողությունը 2018 թվականի հունիսի 13-ի դրությամբ կազմում էր 2,8 միլիարդ ԱՄՆ դոլար։ Ընտանիքը բրիտանական *Latsco (London) Ltd*. ընկերության միջոցով, որը հիմնադրվել է 2006 թվականին, զբաղվում է նավագնացությամբ, բանկային գործունեությամբ, անշարժ գույքով և նավթի մատակարարմամբ։ Լացիս ընտանիքը լյուքսեմբուրգյան *Paneuropean Oil and Industrial Holdings SA*-ի միջոցով տիրապետում է Hellenic Petroleum նավթային ընկերության բաժնետոմսերի 45,5 %-ը և հունական *Lamda Development* ընկերության բաժնետոմսերի 50,9%-ը (կառուցապատող հանրային ընկերություն Հարավ-Արևելյան Եվրոպայում, որը հիմնադրվել է 1977 թվականին)՝ Լյուքսեմբուրգի *Consolidated Lamda Holdings SA* ընկերության միջոցով։ Ընտանիքը նաև շվեյցարական *EFG Bank European Financial Group SA* ընկերության միջոցով բաժին ունի (43,8 %) *EFG International AG*-ից (մասնավոր բանկային խումբ Ցյուրիխում)։ Ընտանիքը տնօրինում է հունական *PrivatSea* ընկերությունը, որը մատակարարում է սուպերզբոսանավեր։

Հունաստանում 2010 թվականի պարտքային ճգնաժամի ընթացքում Լացիսի ընտանիքը 2012 թվականին հրաժարվել է *Eurobank Ergasias* խոշոր հունական բանկում ունեցած բաժնեմասից։ *EFG Consolidated Holdings SA* հոլդինգին էր պատկանում բանկի բաժնետոմսերի 43,6 %-ը։ Ընտանիքը նաև վաճառել է շվեյցարական PrivatAir ավիաընկերությունը։

Լացիս ընտանիքը 2013 թվականի փետրվարից բաժնեմաս ունի շվեյցարական *La Tour Holding SA* հոլդինգում, որին պատկանում է Մերենայի Լա տուր կլինիկան (Hôpital de la Tour)։ Յանիս Սպիրոս Լացիսը՝ Սպիրոսի որդին, հոլդինգի տնօրենների խորհրդի անդամ է։

Կենսագրություն
--------------

Սպիրոս Լացիսը ծնվել է 1946 թվականի հունվարի 1-ին՝ Յանիս Լացիսի (1910-2003) և Էրետա Ցուկալասի (Eριέττα Tσουκαλά) ընտանիքում։ Ունի երկու քույր՝ Մարգարիտա (Μαργαρίτα Λάτση) և Մարիանա Լացիս (Μαριάννα Λάτση, ծնվ՝ 1953)։ Սովորել է Լոնդոնի տնտեսագիտության և քաղաքական գիտությունների դպրոցում, տնտեսագիտության բակալավրի աստիճան է ստացել 1968 թվականին, տրամաբանության և գիտական մեթոդի բնագավառում մագիստրոսի աստիճան՝ 1970 թվականին և փիլիսոփայության դոկտորի աստիճան՝ 1974 թվականին։

1981 թվականին հիմնադրել է շվեյցարական *EFG Bank European Financial Group SA* ընկերությունը։ 1989 թվականին դարձել է Լյուքսեմբուրգի *EFG Consolidated Holdings SA* հոլդինգի նախագահ։ 2005 թվականից *EFG International AG*-ի ոչ գործադիր տնօրենն է։ Լացիս խմբի և լյուքսեմբուրգյան *Paneuropean Oil & Industrial Holdings SA* խմբի նախագահն է, որը հիմնադրվել է 1990 թվականին, ինչպես նաև Ժնևում գտնվող *Société d 'Etudes techniques et économiques SA (SETE)*, Մոնակոյի *EFG Eurofinanciere d' investissements S. A. M.* բանկի տնօրենն է։ *Consolidated Lamda Holdings SA* հոլդինգի ոչ գործադիր տնօրեն Լյուքսեմբուրգում։ Պրեստոնի Հեռանկարային հետազոտությունների ինստիտուտի հոգաբարձու է և *John S. Latsis Public Benefit Foundation* բարեգործական հիմնադրամի դիտորդական խորհրդի անդամ։

2006 թվականին ստացել է գիտությունների պատվավոր դոկտորի աստիճան Վիտեն-Հերդեկեի համալսարանում՝ «*2006 Encounters with Freedom*» մենագրության համար։

Սպիրոս Լացիսն ապրում է Ժնևում՝ Շվեյցարիայում։ Ամուսնացած է, ունի երկու երեխա։

Ծանոթագրություններ
------------------

1. ↑
2. 1 2  Lewis, Paul (2003 թ․ ապրիլի 18). "John S. Latsis, 92, Billionaire Who Built Empire in Shipping". The New York Times. Retrieved 2018 թ․ հունիսի 14.
3. ↑  "Hellenic Petroleum" (in անգլերեն). Surperformance SAS. Արխիվացված է the original 2018 թ․ հունիսի 12-ին. Retrieved 2018 թ․ հունիսի 12.
4. 1 2  "Spiro J. Latsis" (in անգլերեն). Surperformance SAS. Retrieved 2018 թ․ հունիսի 14.
5. ↑  "EFG International AG" (in անգլերեն). Surperformance SAS. Retrieved 2018 թ․ հունիսի 14.
6. 1 2 3  "Spiro Latsis & family". *The World's Billionaires* (in անգլերեն). Forbes. Retrieved 2018 թ․ հունիսի 13.
7. ↑  "About Us" (in անգլերեն). PrivatSea. Արխիվացված է the original 2018 թ․ հունվարի 18-ին. Retrieved 2018 թ․ հունիսի 14.
8. ↑  "Shareholders approved the merger of Eurobank EFG and DIAS Portfolio Investment Company" (in անգլերեն). Eurobank Ergasias. 2011 թ․ փետրվարի 8. Retrieved 2018 թ․ հունիսի 14.
9. 1 2  "Famille Latsis" (in ֆրանսերեն). Bilan. Արխիվացված է the original 2018 թ․ մայիսի 6-ին. Retrieved 2018 թ․ հունիսի 14.
10. ↑  Rossier, Roland (2015 թ․ փետրվարի 24). "Un milliardaire grec si discret" (in ֆրանսերեն). 24heures.ch. Retrieved 2018 թ․ հունիսի 14.
11. ↑  "Latsis Group Affiliates" (in անգլերեն). SETE Energy Saudia. Արխիվացված է the original 2018 թ․ հունիսի 29-ին. Retrieved 2018 թ․ հունիսի 14.
12. ↑  "EFG International erweitert Verwaltungsrat" (in գերմաներեն). finews.ch. 2018 թ․ ապրիլի 6. Retrieved 2018 թ․ հունիսի 14.
13. ↑  "Spiros Latsis undoubtedly is the richest Greek" (in անգլերեն). grreporter.info. 2013 թ․ մարտի 5. Retrieved 2018 թ․ հունիսի 14.
14. ↑  Привалов, Кирилл (2008 թ․ սեպտեմբերի 16). "Люди и пароходы". Итоги, № 38 (640). Արխիվացված է the original 2022 թ․ հունվարի 19-ին. Retrieved 2018 թ․ հունիսի 14.
15. ↑  "Paneuropean Oil and Industrial Holdings SA" (in անգլերեն). Bloomberg. 2018. Retrieved 2018 թ․ հունիսի 13.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 172235898 · ISNI: 0000000110850947 · LCCN: no96065234 · NTA: 07207342X · NUKAT: n2003080492 · SUDOC: 133013537 · VIAF: 115400002 · WorldCat VIAF: 115400002 |

 |

 |